དེ་འབྲེལ་བཙན་བྱོལ་བོད་མིའི་བཅའ་ཁྲིམས་དགོངས་དོན།ཁྲིམས་ལུགས་དབང་འཛིན་གྱི་ཆེས་མཐོའི་ཁྲིམས་ཞིབ་ཁང་གསར་འཛུགས་ཀྱིས་ཁྲིམས་ཞིབ་པ་ཆེ་བ་དང་།ཁྲིམས་ཞིབ་པ་གཞན་གཉིས་ཀྱི་འོས་དམིགས་༸གོང་ས་ཆེན་པོས་བསྩལ་བར་བོད་མི་མང་སྤྱི་འཐུས་ལྷན་ཚོགས་ནང་མོས་མཐུན་དང་གསལ་བསྒྲགས་དགོས་པ་བཅས་མང་གཙོའི་ཀ་བ་གསུམ་སྟེ་ཁྲིམས་བཟོ་ལྷན་ཚོགས་དང་།ཆེས་མཐོའི་ཁྲིམས་ཞིབ་ཁང་།འཛིན་སྐྱོང་བཀའ་ཤག་བཅས་ཀྱི་འགན་དབང་ལྗིད་མཉམ་དབྱེ་གསེས་གསལ་འབྱེད་བཟོ་གནང་དང་།གཞན་ཡང་རང་དབང་ལྡན་པའི་ལས་ཁུངས་གསུམ་སྟེ་འོས་བསྡུ་ལས་ཁང་དང་།གཞུང་ཞབས་འདེམས་བསྐོ་ལྷན་ཁང་།རྩིས་ཞིབ་ལས་ཁང་གསུམ་སྒྲིག་འཛུགས་བསྐྱངས་པ་བཅས་མདོར་ན་གཞི་རྒྱ་ཆེ་ཆུང་ལ་མ་ལྟོས་པར་རང་བཙན་རྒྱལ་ཁབ་ཁག་དང་འདྲ་བའི་བཙན་བྱོལ་སྤྱི་ཚོགས་ནང་མང་གཙོ་དོན་སྙིང་ལྡན་པ་འགྱུར་ཐབས་སུ་སྒོ་ཀུན་ནས་ཐུགས་འབུངས་ཆེ་བསྐྱེད་གནང་བ་བཞིན་བོད་མི་རྣམས་ཀྱིས་རང་དབང་མང་གཙོའི་དཔལ་ལ་སྤྱོད་བཞིན་པ་ཡིན།